Goude bezañ komzet eus traoù a bep seurt e oa deuet ar gaoz war an desevel bugale. Evidomp-ni, brezhonegerien, ez eus aze peadra da brederiañ un tamm muioc'h eget an dud unyezhek, muioc'h c'hoazh pa vez divyezhek ar c'houblad. Evel-se emañ kont du-mañ, ne oar ket ma gwreg brezhoneg. Kompren a ra tamm pe damm ha strivoù a ra gwech ha gwech all evit lavarout un dra bennak. Traoù munut eo peurliesañ: "kousket 'teus mat?", "ken emberr", "petra zo?" ha traoù tener  ha na venegin ket amañ. Kement-se evit lavarout ne c'hall ket ar brezhoneg bezañ yezh ar gêr.